Istusin rõdul, tegin suitsu, ühe akna taga põles tuli. Seal elab tööinimene, ma tean, ja mõtlesin  siis, et huvitav, mis ta kell neli öösel üleval teeb. Võib-olla hängis niizama oma uue mehega (tal tekkis hiljuti üks, vahel ööbib tema juures, koos nad minu teada veel ei ela). Kusjuures, ma tean kõiki inimesi, kes meie kõrvalmajas elavad, sest ma näen nende akendesse ja oskan seeläbi iga akna kohta vähemalt ühe põneva loo rääkida. Välja arvatud ühe viimase korruse köögiakna? kohta, sest ma pole siiani aru saanud, kes seal elab. Aken on väga saladuslikult rulootatud ja kardinad ka ees, nii et võimatu on sisse  näha. Vahel on aken lahti ja sealt tuleb sellist.. muusikat, mis pole mu arust hea. Tead küll, selline tümpsuga Hannah jms. Põhiline, et tümpsuga, mis iganes esitaja. Mõtlen, et ma ei tahagi teada, kes seal elab. Aga kõik teised paistavad küll toredad. Ma olen neid nii kaua juba jälginud, et natuke selline tunne, nagu teaks neid kõiki. Tegelt ei tea, olen niizama stalker.